CELEX: 62011CB0349
Language: el
Date: 2011-12-09 00:00:00
Title: Υπόθεση C-349/11: Διάταξη του Δικαστηρίου (έκτο τμήμα) της 9ης Δεκεμβρίου 2011 [αίτηση του Tribunal de première instance de Liège (Βέλγιο) για την έκδοση προδικαστικής αποφάσεως] — Auditeur du travail κατά Yangwei SPRL (Άρθρο 104, παράγραφος 3, πρώτο εδάφιο, του Κανονισμού Διαδικασίας — Οδηγία 97/81/ΕΚ — Εμπόδια διοικητικής φύσεως ικανά να περιορίσουν τις δυνατότητες εργασίας με μερική απασχόληση — Υποχρεωτική τήρηση δημοσιότητας και διατήρηση των συμβάσεων και των ωραρίων εργασίας)

14.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/5
            
         Διάταξη του Δικαστηρίου (έκτο τμήμα) της 9ης Δεκεμβρίου 2011 [αίτηση του Tribunal de première instance de Liège (Βέλγιο) για την έκδοση προδικαστικής αποφάσεως] — Auditeur du travail κατά Yangwei SPRL
   (Υπόθεση C-349/11) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Οδηγία 97/81/ΕΚ - Εμπόδια διοικητικής φύσεως ικανά να περιορίσουν τις δυνατότητες εργασίας με μερική απασχόληση - Υποχρεωτική τήρηση δημοσιότητας και διατήρηση των συμβάσεων και των ωραρίων εργασίας)
   2012/C 109/09
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de première instance de Liège
   
      Διάδικοι στην υπόθεση της κύριας δίκης
   
   
      Κατηγορούσα αρχή: Auditeur de travail
   
      Κατηγορουμένη: Yangwei SPRL
   
      Αντικείμενο
   
   Αίτηση εκδόσεως προδικαστικής αποφάσεως — Tribunal de première instance de Liège — Ερμηνεία της οδηγίας 97/81/ΕΚ του Συμβουλίου, της 15ης Δεκεμβρίου 1997, σχετικά με τη συμφωνία-πλαίσιο για την εργασία μερικής απασχόλησης που συνήφθη από την UNICE, το CEEP και την CES (ΕΕ 1998, L 14, σ. 9) — Συμβατό προς το δίκαιο της Ένωσης εθνικής ρυθμίσεως που επιβάλλει στον εργοδότη τη σύνταξη εγγράφων καταγραφής των αποκλίσεων από το ωράριο εργασίας, καθώς και τη διατήρηση και δημοσιότητα των συμβάσεων και των ωραρίων των εργαζομένων με μερική απασχόληση — Εμπόδια διοικητικής φύσεως ικανά να περιορίσουν τις δυνατότητες εργασίας με μερική απασχόληση
   
      Διατακτικό
   
   Η ρήτρα 4 της συμφωνίας-πλαισίου για την εργασία μερικής απασχολήσεως που έχει προσαρτηθεί στην οδηγία 97/81/ΕΚ του Συμβουλίου, της 15ης Δεκεμβρίου 1997, σχετικά με τη συμφωνία-πλαίσιο για την εργασία μερικής απασχόλησης που συνήφθη από την UNICE, το CEEP και την CES, έχει την έννοια ότι δεν αντίκειται στη ρήτρα αυτή εθνική ρύθμιση η οποία επιβάλλει στους εργοδότες υποχρεώσεις διατηρήσεως και δημοσιότητας των συμβάσεων και των ωραρίων των εργαζομένων με μερική απασχόληση, εφόσον αποδεικνύεται ότι η ρύθμιση αυτή δεν οδηγεί σε λιγότερο ευνοϊκή μεταχείριση των εν λόγω εργαζομένων σε σχέση προς τους εργαζομένους με πλήρη απασχόληση που βρίσκονται σε συγκρίσιμη κατάσταση ή, αν υπάρχει τέτοια διαφορά μεταχειρίσεως, εφόσον αποδεικνύεται ότι η διαφορά αυτή δικαιολογείται από αντικειμενικούς λόγους και δεν υπερβαίνει το αναγκαίο μέτρο για την επίτευξη των επιδιωκομένων σκοπών. Στο αιτούν δικαστήριο εναπόκειται να προβεί στις αναγκαίες πραγματικές και νομικές εξακριβώσεις, ιδίως από πλευράς εφαρμοστέου εθνικού δικαίου, προκειμένου να εκτιμήσει κατά πόσον συντρέχει τέτοια περίπτωση στην υπόθεση της οποίας έχει επιληφθεί.
   Σε περίπτωση που το αιτούν δικαστήριο καταλήξει στο συμπέρασμα ότι η επίδικη στην κύρια δίκη εθνική ρύθμιση είναι ασυμβίβαστη με τη ρήτρα 4 της συμφωνίας πλαισίου για την εργασία μερικής απασχόλησης που έχει προσαρτηθεί στην οδηγία 97/81, η ρήτρα 5, σημείο 1, της συμφωνίας πλαισίου πρέπει επίσης να ερμηνευθεί υπό την έννοια ότι δεν επιτρέπει τέτοια ρύθμιση.
   
      (1)  ΕΕ C 282 σ. 24.9.2011.